**Ա Մ Փ Ո Փ Ա Թ Ե Ր Թ**

«Հայաստանի Հանրապետության 2023 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ, լրացումներ և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ կատարելու, գույք ձեռք բերելու, գույք ամրացնելու և «Վեոլիա Ջուր» փակ բաժնետիրական ընկերությանը վարձակալության հանձնելու մասին» Հայաստանի Հանրապետության կառավարության որոշման նախագծի

|  |  |
| --- | --- |
| **ՀՀ կադաստրի կոմիտե** | **20.03.2023թ.** |
| **N ՍԹ/3478-2023** |
| ՀՀ հողային օրենսգրքի 26-րդ հոդվածի 1-ին կետի համաձայն՝ ջրային օբյեկտներով` գետերով, բնական և արհեստական ջրամբարներով, լճերով զբաղեցված, ինչպես նաև ջրային օբյեկտների օգտագործման և պահպանության համար անհրաժեշտ հիդրոտեխնիկական, ջրատնտեսային և այլ օբյեկտների համար առանձնացված տարածքները համարվում են ջրային հողեր:  Հաշվի առնելով վերոգրյալը՝ առաջարկում ենք Նախագծում նախատեսել դրույթ՝ նշված գույքերը ձեռք բերելուց հետո հողամասերի արդյունաբերության, ընդերքօգտագործման և այլ արտադրական նշանակության նպատակային նշանակությունը սահմանված կարգով փոփոխելու՝ դրանք ջրային նպատակային նշանակության հողերի շարքին դասակարգելու վերաբերյալ:  Տեղեկացնում ենք նաև, որ Հայաստանի անշարժ գույքի տեղեկատվական համակարգի (ARPIS) տվյալների համաձայն՝ ՀՀ, Տավուշի մարզ, Նոյեմբերյան համայնք, գյուղ Կողբ, 1-ին փողոց, 31/7 հասցեում գտնվող շենք-շինությունների մակերեսը կազմում է 338.16 քմ (անշարժ գույքի նկատմամբ իրավունքների պետական գրանցման N 24022023-11-0059 վկայական): Ըստ այդմ՝ առաջարկում ենք Նախագծի 1-ին կետում նշված «345.42» թիվը փոխարինել «338.16» թվով: | Ընդունվել է Նախագիծի 4-րդ կետում ավելացվել է առաջարկությունից բխող 3-րդ ենթակետ։  Ընդունվել է Նախագծում կատարվել է համապատասխան լրամշակում։ |
| **Պետական գույքի կառավարման կոմիտե** | **13.03.2023թ.** |
| **N 01/11.4/1995-2023** |
| 1. Նախագծի վերնագիրը Նախագծի 4-րդ կետի և 5-րդ կետի 2-րդ ենթակետի բովանդակության մասով թերի է։  2. «Նորմատին իրավական ակտերի մասին» ՀՀ օրենքի 12-րդ հոդվածի 1-ին մասի համաձայն. «Նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը»։ | Ընդունվել է Նախագծի վերնագիրը լրամշակվել է։ |
| **ՀՀ ֆինանսների նախարարություն** | **23.03.2023թ.** |
| **N01/9-1/5550-2023** |
| 1. Նախագծով առաջարկվում է ՀՀ 2023թ-ի պետական բյուջեով նախատեսված ՀՀ կառավարության պահուստային ֆոնդից առաջին կիսամյակում հատկացնել 50,933.7 հազար դրամ՝ Տավուշի մարզի Կողբ բնակավայրի Կողբի 1-ին փողոց 31/4, 31/5, 31/6 և 31/7 հասցեներում գտնվող, Նոյեմբերյան համայնքի խմելու ջրի մատակարարման համակարգի շենք-շինությունները, խորքային հորերը, դրանց շահագործման, սպասարկման ու պահպանման համար անհրաժեշտ հողատարածքները ձեռքբերելու նպատակով:   Այս կապակցությամբ հայտնում ենք, որ ՀՀ կառավարության պահուստային ֆոնդը ծանրաբեռնված է ՀՀ կառավարության որոշումներով և որոշման նախագծերուվ, ուստի առաջարկում ենք գույքի ձեռքբերումն իրականացնել ՀՀ 2023թ-ի պետական բյուջեով ՀՀ տարածքային կառավարման և ենթակառուցվածքների նախարարության գծով նախատեսված ընդհանուր հատկացումների շրջանակներում՝ ելնելով աշխատանքների իրականացման առաջնահերթություններից:   1. Նախագծի կառուցվածքի վերաբերյալ առաջարկում ենք հետևյալը. 2. Նկատի ունենալով, որ «Պարտադիր վճարներ» հոդվածով նախատեսված 1,316.7 հազ. դրամը հանդիսանում է ընթացիկ բնույթի ծախս (1,216,7 դրամը՝ 31/7 հասցեի հողամասի վճարման ենթակա կադաստրային արժեք և 100.0 հազար դրամը՝ գույքի ձեռքբերումից բխող այլ պարտադիր վճարներ), առաջարկում ենք հավելվածներում այն արտացոլել «1109. Ջրային տնտեսության ոլորտում ծրագրերի համակարգում և մոնիտորինգ» ծրագրի «11001. Ջրային տնտեսության ոլորտում պետական քաղաքականության մշակում, ծրագրերի համակարգում և մոնիտորինգ» միջոցառման ներքո: 3. Որպես ավելորդ դրույթ՝ հանել Նախագծի 2-րդ կետը, նկատի ունենալով, որ դրանում ներկայացված կարգավորումներն արտացոլված են Նախագծի հավելվածներում: 4. Նախագծում առկա որոշ խմբագրական բնույթի վրիպակների վերաբերյալ.  * Նախագծի 3-րդ կետում «N 1 հավելվածի N 2 աղյուսակում կատարել վերաբաշխում, փոփոխություններ, լրացումներ» բառերից հետո ավելացնել «, N 1 հավելվածի N 3 աղյուսակում» բառերը, ինչպես նաև հղում կատարել Նախագծի՝ ՀՀ կառավարության 29.12.2022թ. N 2111-Ն որոշման N 10 հավելվածում (գնումների պլանում) կատարվող լրացումներին և դրանք արտացոլող N 6 հավելվածին, * N 1 հավելվածի վերնագրում «N 2121-Ն որոշման» բառերը փոխարինել «N 2111-Ն որոշման» բառերով, * բոլոր հավելվածներում «1072» ծրագրի նոր՝ «31012» դասիչով միջոցառման «Ջրամատա­կարարաման և ջրահեռացման համա­կարգերի կառուցում» անվանումը և նկարագրությունը փոխարինել գույքի ձեռքբերումը բնութագրող անվանումով և նկարագրությամբ, * N 3 հավելվածում «Հարկեր, պարտադիր վճարներ և տույժեր, որոնք կառավարման տարբեր մակարդակների կողմից կիրառվում են միմյանց նկատմամբ» տողից հետո լրացնել «-Պարտադիր վճարներ» տողը, «Հող» տողից հետո՝ «-Հող», իսկ «Պահուստային միջոցներ» տողից հետո՝ «-Պահուստային միջոցներ» տողերը, համապատաս­խան ֆինանսական ցուցանիշներով, * N 4 հավելվածի վենագրի «2021 թվականի դեկտեմբերի 23-ի N 2121-Ն որոշման» բառերը փոխարինել «2022 թվականի դեկտեմբերի 29-ի N 2111-Ն որոշման» բառերով, * N 5 հավելվածի N 1 աղյուսակի «ՀՀ տարածքային կառավարման և ենթակառուց­վածքների նախարարություն» տողից հետո լրացնել «Մաս 2. Պետական մարմնի գծով արդյունքային (կատարողական) ցուցանիշները» տողը, N 2 աղյուսակի «ՀՀ տարածքային կառավարման և ենթակառուցվածքների նախարարության ջրային կոմիտե» տողից հետո՝ «Մաս 1. Պետական մարմնի գծով արդյունքային (կատարողական) ցուցանիշները» տողը, իսկ ՀՀ կառավարության ցուցանիշներն արտահայտող աղյուսակի վերևում «Մաս 2.» բառերը փոխարինել «Մաս 1.» բառերով: | Ընդունվել է։ Նախագիծը լրամշակվել է։  Ընդունվել է կատարվել է համապատասխան լրամշակում։  Ընդունվել է նախագծի համապատասխան դրույթը հանվել է։  Ընդունվել է նախագծի 3-րդ կետը և համապատասխան հավելվածները լրամշակվել են։ |
| **ՀՀ Տավուշի մարզպետարան** | **15.03.2023թ.** |
| **N 01//01215-2023** |
| «Նոյեմբերյան համայնքի խմելու ջրի մատակարարման ծառայությունների բնականոն գործընթացի ապահովման մասին» ՀՀ կառավարության որոշման նախագիծը քննարկվել է Նոյեմբերյանի համայնքապետարանում և արժանացել հավանության: |  |